HYVIEN KÄYTÄNTÖJEN VERKKOSOVELLUS, SYÖTTÖLOMAKE

|  |
| --- |
| 1. Yleistiedot |
| **Käytännön nimi** | Kielisuihkutukset monipuolisten kielivalintojen pohjustajina |
| **Käytännön kuvaus pähkinänkuoressa**  | Opettajat ovat perinteisesti järjestäneet kielisuihkutuksia kannustaakseen oppilaitaan yleisesti ja erityisesti jonkin tietyn kielen kielivalintoihin sekä ensimmäisessä että toisessa vieraassa kielessä ja valinnaiskielissä.Yhä enemmän on kielisuihkutuksia alettu miettiä myös siltä kannalta, että niiden avulla voidaan osallistaa oppilaita. Lisäksi mukaan ovat tulleet juonelliset kielisuihkutuspajat. |
| 2. Luokittelut |
| **Kohderyhmä** | * Perusopetus (ala- ja yläluokat)
 |
| **Aihepiiri (teema)** | * Kieltenopetus
* Kansainvälinen toiminta
 |
| 3. Menetelmän sovellettavuusEdellytykset |
| **Käyttötarkoitus (soveltamisalue)** | Esiteltyjä kielisuihkutusideoita voidaan hyödyntää lähes minkä tahansa (valinnais)aineen esittelyyn. Kyseessä on toimiva menetelmä, johon **oppilaat saadaan aktivoitua niin esittelemään kuin kuuntelemaankin.** Menetelmä on myös mielekkäämpi kaikkien osallistujien kannalta, koska **oppilaat/opiskelijat esittelevät kieliä ja eri maiden kulttuuria oppilaille eikä opettaja oppilaille.** Opettajat toimivat tarvittaessa taustatukena ja huolehtivat aikataulujen ja muun käytännön sujuvuudesta. |
| **Resurssitarve****(Onnistumisen ehdot ja haasteet)** | Tarvikkeisiin on syytä varata hieman rahaa. Opiskelijoiden/oppilaiden tieto-taito-osaaminen ja omakohtaiset kokemukset kielen oppimisesta ovat pääosassa. |
| **Reunaehdot** | Jos kielisuihkutuksessa käytetään oman koulun oppilaiden sijaan esimerkiksi yliopiston kieltenopiskelijoita, osa kouluista voi sijaita alueella, jossa kyseistä resurssia ei ole käytössä.  |
| 4. Menetelmän kuvaus"Varsinainen kuvaus"  |
| **Kuvaus** | **Esimerkki 1:**Yhdeksänsien luokkien saksan, ranskan ja venäjän (tai muun B-kielen) opiskelijat järjestävät toimintapisteitä, joissa esitellään kyseisiä kieliä kaikille koulun 7-luokkalaisille.Yhdeksänsien luokkien saksan, ranskan ja venäjän (tai muun kielen) opiskelijat valmistavat kukin ryhmä kolme tehtäväpistettä, joissa heidän opiskelemaansa kieltä esitellään. Oppilaiden kanssa sovitaan yhteisesti, mihin pisteet liittyvät.Aiheita voivat olla esimerkiksi kielen alkeet (perusfraasit, numerot yms.) sekä kulttuuriasiat. Seitsemäsluokkalaiset kiersivät luokittain kaikkien kielten toimintapisteet. Yhdessä luokkatilassa on yhden kielen esittely. Kaikissa luokkatiloissa on kolme tehtäväpistettä. Yhden oppitunnin aikana kolme seitsemättä luokkaa kierrätetään kaikissa esittelypisteissä siten, että aikaa on n. 15 min./kieli. Esittelypisteissä opetellaan esimerkiksi perustervehdyksiä, nimen kysymistä, ostosfraaseja, numeroita ja oman nimen kirjoittamista kyrillisin kirjaimin. Lisäksi oppilaat tunnistavat eri maihin liittyviä esineitä (esim. samovaari, maatuska…) ja saavat kuulla oppilaiden kokemuksia kielten opiskelusta ja siitä, miksi kielten opiskelu kannattaa. Tärkeää on, ettei oppilaiden suuhun laiteta valmiita vuorosanoja vaan he kertoivat kielen opiskelusta ja kohdemaan kulttuurista omien kokemustensa, tietojensa ja mieltymystensä perusteella.**Esimerkki 2:**¡En espaÑol!–projekti on laatinut uudenlaisen dynaamisen kielimaistiaispajan, jonka tarkoituksena oli mahdollisimman paljon osallistaa oppilaita kielen kokeilemiseen. Pajan idea rakentuu roolipelimalliin, jossa tuokion kehyksenä on kuvitteellinen matka Espanjaan. Menetelmä sopii sekä ala– että yläluokille.Noin 35 minuuttia kestävän tarinallisen työpajan aikana oppilaat asioivat hotellin vastaanotossa, hotellin ravintolassa, sekä uimarannalla roolinsa säilyttäen. Jokaisessa vaiheessa oppilas saa suullisen tehtävän. Pajassa mm. opitaan kysymään toisen nimeä, mistä on kotoisin, tanssimaan reggaetonin ja salsan tahtiin ja laskemaan kymmeneen, tilaamaan syötävää ja juotavaa. Materiaalit ja esimerkkipaja kuvataan 2012 syksyllä järjestettävien kielimaistiaispajojen yhteydessä ja laitetaan levitykseen Ning−alustalla, jotta espanjan opettajat ympäri Suomea voisivat käyttää ideaa hyväksi omissa kielivalintatilaisuuksissaan. Muihin kieliin voi kehittää vastaavat tarinalliset kielisuihkutukset. Esimerkiksi saksalaisia poliisisarjoja simuloiden saksan pajan voi rakentaa mysteerin ratkaisun muotoon, jolloin suihkuttajat voivat olla esimerkiksi ”salapoliisien” esimiehiä.Esimerkissä pajojen ohjaajat ovat espanjan kielen opettajia ja opiskelijoita, mutta kielisuihkutuksen rakentaminen roolileikin muotoon onnistuu opastettuna myös koulun kyseistä kieltä opiskelevilta oppilailta. |
| **Kokemukset** | Menetelmät ovat osoittautuneet erittäin toimivaksi kokonaisuudeksi. Positiivista palautetta on saatu sekä oppilailta että opettajilta. **On tärkeää, että myös suihkuttajina toimivat perusasteen oppilaat saivat itse huomata osaavansa kieltä ja pääsevät esittelemään kielitaitoaan nuoremmille.** Samoin kielten yliopisto opiskelijat saavat kokemusta oppilaiden kanssa toimimisesta.Koulun suuruus ja suuri oppilasmäärä voi asettaa haasteita mallin toteutukselle. |
| **Linkit ja hyvän käytännön saatavuus** | <http://enespanol.ning.com> (syksyllä 2012 esimerkin 2 materiaalit esillä)Lisää malleja kielisuihkutuksiin [Kielitivolin raportissa](http://www.oph.fi/download/138695_Kielitivoli_.pdf) (s. 92-) |
| **Liitteet (tausta-aineisto)** |  |
| **Toteuttaja** | 1.menetelmän alkuidea on kehitetty Kontiolahden koululla. Koulun saksan, ranskan ja venäjän opettajat ideoivat menetelmän, jolla saataisiin tehokkaasti markkinoitua kielten opiskelua.2. menetelmä on kehitetty ¡En espaÑol! –projektissa. Työpajoja on suunniteltu KIMARA−kieliverkostossa myös saksaan, ranskaan ja venäjään. |
| **Toteutusajankohta** | Hyvissä ajoin ennen kunkin koulun/kunnan kielivalintoja ala- ja yläluokilla. |
| **Kumppanitahot** | Valtakunnallisilta kieliverkostoilta on saatu materiaalia tarinalliseen työpajaan. |
| 7. Lisätiedot  |
| **Yhteyshenkilön tiedot** | **Esimerkki 1:*** Tiina Tapio
* Kontiolahden koulu / Kontiolahden lukio
* 013-7345282
* tiina.tapio@kontiolahti.fi

**Esimerkki 2:*** Mari Peteri, ¡En Español! -projektin koordinaattori
* Käpylän peruskoulu
* 50-5293698
* mari.peteri@edu.hel.fi
 |
| **Oikeuksien varmistaminen** | Vakuutan, että menetelmä ei loukkaa kolmatta osapuolta. Kyseessä on toimijoiden oma idea, jota saa levittää. |